Der har mandag været kraftig regn flere steder i Nordjylland. På Facebook melder TV2 Nords seer om, at blandt andet Tårs, Hjørring, Aalborg, Skærum og Hjallerup har fået meget regn. Værst skulle det være gået ud over Hjørring, oplyser Nordjyllands Politi. Beredskabet i Hjørring er lige nu i gang med at genetablere de kloakdæksler, der er skudt op af vejen på grund af regnvejret, så der ikke længere er huller i vejen. Derudover oplyser de, at en parkeringsplads ved Sindal er oversvømmet. Beredskabet i Hjørring har ikke indtryk af, at der er nogle veje, hvor det ikke er muligt at køre på grund af regnen. Flere har sendt billeder af vejret på TV2 Nords Facebook-side. Her kan du også dele et billede af vejret, hvor du befinder dig:

Referat:
Flere steder i Nordjylland har været ramt af et kraftigt regnvejr i løbet af mandagen. Især Hjørring er ramt.